въз основа на продажбите на крайни продукти за China Jushi.
 (637)
 Тъй като дружеството China Jushi същевременно е било и основният инвеститор на Jushi Group и е упражнявало някои функции, които са типични за холдингите дружества/дружествата майки, Комисията счете, че разпределението въз основа на инвестициите би представило по-добре реалността, що се отнася до връзките между China Jushi и производителя износител. Комисията обаче призна, че инвестициите в свързани дружества и съвместни предприятия също е трябвало да бъдат взети предвид и съответно адаптира коефициента на разпределение.
 (638)
 След допълнителното разгласяване на окончателните заключения групата CNBM добави, че основната стопанска дейност на China Jushi е на търговско дружество предвид действително извършените от него сделки, одитираните му отчети и големите му приходи от търговски дейности. Проблемите от кръгово не би трябвало да са големи, тъй като възникват и за вътрешнофирмените сделки между производителя износител и други свързани дружества. Освен това Комисията не доказа, че дружеството China Jushi е извършвало значителни инвестиционни дейности, нито специфични дейности на централно управление, дейности по финансиране или финансови трансфери, които биха подсказали, че дружеството China Jushi е прехвърляло субсидиите си на дъщерните си дружества. Обратно на това, през разследвания период производителят износител всъщност е изплатил дивиденти на China Jushi. Освен това Комисията не доказа наличието на каквато и да било връзка между получените от China Jushi субсидии и производството и износа на разглеждания продукт. На последно място, тъй като China Jushi е дружество майка и на другите дружества от Jushi Group и ги контролира чрез собствеността си върху 100 % от капитала на Jushi Group, трябва да се приеме, че субсидии са били прехвърлени не само на Jushi Group, но и на многото други негови дъщерни дружества.
 (639)
 Комисията изрази несъгласие с извършения от групата CNBM анализ. Дружеството China Jushi действително е имало голям оборот от търговски дейности, както вече бе описано в съображение 636 по-горе. China Jushi обаче е извършвало и значителни инвестиционни дейности, както се вижда от отчетите на дружеството за активите, приходите и паричните потоци. Всъщност 94 % от неговата оперативна печалба е от приходи от инвестиции. Освен това, както вече бе споменато, China Jushi е упражнявало и някои функции, които са типични за холдингите дружества/дружествата майки, като например централна дейност по финансиране. Например Комисията отбеляза, че целта на една от извършените от China Jushi емисии на облигации е била да изплати банкови заеми на емитента и на неговото дъщерно дружество Jushi Group. Освен това при разследването бе установено, че заемите са били взети от името на China Jushi и неговите дъщерни дружества, а в един случай изплащането на главницата по отпуснат на China Jushi заем е трябвало да бъде извършено от дъщерното му дружество Jushi Group. Поради това Комисията запази позицията си по отношение на използването на инвестициите като коефициент на разпределение. В същото време тези сделки показаха също така, че съществува ясна връзка между получените от China Jushi субсидии и производството и износа на разглеждания продукт. На последно място, фактът, че Jushi Group има и дъщерни дружества, е без значение, тъй като инвестициите като